افغانستان نینگ پایتختی کابلده یوز بیرگن پارتلشلرده حیاتینی یوقاتگنلر سانی 90 کیشی گه ییتدی. هجوم نینگ مسؤلیتینی ترور تشکیلاتی داعش اوز بوینی گه آلدی.
پارتلش نینگ ایککی ته سی حامد کرزی قونلغه سی نینگ یقینیده بیرته سی بو حادثه ده جان بیرگن و یره لنگنلر انتقال بیریلگن ایمرجنسی شفاخانه سی نینگ یقینیده یوز بیرگندی.
بی بی سی بو هجوم عاقبتیده 13 نفر امریکالیک عسکر بیلن بیر قطارده 90 کیشی نینگ اولگن لیگینی 150 نفرنینگ یره لنگن لیگینی بیلدیردی.
امریکا قوشمه ایالتلری مدافعه وزیرلیگی 15 عسکرنینگ ایسه یره لنگن لیگینی معلوم قیلدی.
شهرده 6 ته پارتلش یوز بیررکن سونگگی پارتلش امرکالیک عسکرلرنینگ کنترولی آستیده پارتله تیلگن لیگی افاده ایتیلدی.
شونده ی بولیب امریکا قوشمه ایالتلری دولت باشلیغی جو بایدن افغانستانده گی ییتکچیلر هم ویدیو کنفرانس آرقه لی قتنشگن جلسه نینگ آرتیدن بیرگن ایلک بیاناتیده شولرنی ایتدی:
"بو هجوم گه داعش نینگ خراسان گروهی نینگ قول اورگن لیگینی اویله یمیز. بونگه قول اورگنلرگه شونی ایته من: اونوتمه یمیز، کیچیرمه یمیز، انتقام آله میز" دیب گپیردی.
امریکا قوشمه ایالتلری مرکزی کوچلر (CENTCOM) قومندانی جنرال کنت مک کنزی ایسه داعش نینگ هجوملری نینگ دوام ایتیشینی کوتگن لیکلرینی تیلگه آلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
